OpenLLM-France/wikimedia huggingface dataset:
# Kassel

Kassel hiri alemaniarra da, Hessengo eskualdekoa. Fulda ibaiertzean dago. 195.530 biztanle zituen 2010eko Abenduaren 31an.

## Etimologia

Izena Castellum Cattorum zuen erromatarren garaian eta Kato leinu germaniarraren gaztelua esan nahi zuen. X mendean Chasella izena zuen eta 1926an hartu zuen gaur egungo Kassel izena.

## Historia

Kassel herriaren lehenengo aipamena 913 urtekoa da. Fulda ibaiaren gaineko zubia zaintzen zuen gotorlekua zuen herriak. 1189ko dokumentu batean hiri eskubideak dituela aipatzen da, baina ez da jakina noiz eskuratu zituen.
XVI mendean kalbinismoaren alde egin zuen eta hiria asko gotortu zen katolikoengandik babesteko. 1685ean Frantziatik ihesi zetozen 1.700 higanot protestante hartu zituen.
1805 urtean Grimm anaiak bertako liburutegian lanean ari zirela aurkitu zituzten gerora bilduma osatuko zuten ipuin eta kondairak. 1807an Napoleonek hartu eta Westfaliako Erresumaren hiriburu bihurtu zuen, baina 1813an berriz ere printze-hauteslearen menpeko lur bihurtu zen. 1866an Prusiak eskuratu zuenean printzearen egoitza izateari utzi zion.
Bigarren Mundu Gerran Dachau kontzentrazio-esparrurako azpi-esparru bat egon zen bertan. Aliatuek gogor bonbakatu zuten hiriaren %90a suntsituz. 10.000 pertsona hil ziren eta 150.000 etxerik gabe gelditu. Lantegiek berriz ez zuten ia kalterik izan. 1945ean estatubatuarrak jabetu ziren hiriaz hiru egunetan zehar etxez-etxeko tiroketekin aurrera eginez.
Gerra ondoren hiria berreraikitzeari ekin zitzaion. Hiriaren suburbioek oraindik XIX mendeko eraikinak badituzte.

## Ondasun nabarmenak

* Wilhelmshöhe jauregia (Schloss Wilhelmshöhe): Gilen IX landgraveak 1786an eraikitako jauregia da. Barruan greziar eta erromatar artearen erakusgarri den bilduma zabala dauka, baita Rembrandten margoen bilduma handia ere. Jauregiaren ondoan Herkulesen monumentua dago, zeinetik urjauzi ugariko kanal artifiziala jeisten den. Albo batean Löwenburg gaztelua ere badu, "lehoien gaztelua" esan nahi du, eta Erdi Aroko gaztelu baten erreplika da.
* Orangerie: Karlos landgraveak 1703 eta 1711 artean eraikitako jauregia da. Karlsaue parkean dago eta 140 metrotako luzera du. 1955ean planetario bat gehitu zitzaion.

## Hiri senidetuak

Kassel ondorengo hiriekin senidetuta dago:
| Florentzia (Italia) (1952)  Berlin-Mitte (Alemania) (1962)  Mulhouse (Frantzia) (1965)  Rovaniemi (Finlandia) (1972)  Västerås (Suedia) (1972) | Yaroslavl (Errusia) (1988)  Arnstadt (Alemania) (1989)  Ramat Gan (Israel) (1990)  Kocaeli (Turkia) (1999)  Montana (Bulgaria) (Bulgaria) (2007) |

## Erreferentziak

* ↑ Euskaltzaindia. 157. araua: Europako hiriak. .

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) (Ingelesez) (Gaztelaniaz) Kassel hiriko webgune ofiziala
* Datuak: Q2865
* Multimedia: Kassel / Q2865
# Kozłowo udalerria

Kozłowo Poloniako Varmia-Mazuriako voivoderriko landa-udalerri bat da, Nidzica barrutian kokatuta. 254,27 km²ko azalera du eta 2017ko datuen arabera 6142 biztanle zituen.

## Kanpo estekak

* Udalaren webgunea
* Datuak: Q554783
* Multimedia: Gmina Kozłowo / Q554783
ieaVarmia-Mazuriako voivoderriko udalerriak :
# Kočo Racin

Kočo Racin (jaiotzetiko izena, Kosta Apostolov Solev ; Veles, 1908ko abenduaren 22a - Kicevotik hurbil, Ipar Mazedonia, 1943ko ekainaren 13a) mazedoniar poeta iraultzailea izan zen.
Gizarte-arazoetan oinarrituriko poemak idatzi zituen, eta molde berriak ekarri zizkion Mazedoniako hizkuntzari, tradiziozko kantuen erritmo- eta melodia-ereduak kontuan izanik betiere: Beli mugri (1939, Egunsenti zuriak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q797666
* Multimedia: Kočo Racin / Q797666
# Kozyrevskita

Kozyrevskita mineral bat da.

## Ezaugarriak

Kozyrevskita elementu kimiko mineralaren formula kimikoa hau da: ${\ce {Cu4O(AsO4)2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Kozyrevskite: Mineral information, data and localities.» www.mindat.org (Noiz kontsultatua: 12-05-2019).
# Kozárovce

Kozárovce Eslovakiako udalerri bat da, Leviceko barrutian kokatuta. 21,82 km²ko azalera du eta 2047 biztanle 2017ko datuen arabera.

## Historia

Idatzizko lehen aipamena 1075. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q667721
* Multimedia: Kozárovce / Q667721
# Kozí Vrbovok

Kozí Vrbovok Eslovakiako udalerri bat da, Krupinako barrutian kokatuta. 5,34 km²ko azalera du eta 158 biztanle 2017ko datuen arabera.

## Historia

Idatzizko lehen aipamena 1415. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1045446
* Multimedia: Kozí Vrbovok / Q1045446
# Kozłów udalerria

Kozłów Poloniako Polonia Txikiko voivoderriko landa-udalerri bat da, Miechów barrutian kokatuta. 85,75 km²ko azalera du eta 2017ko datuen arabera 4706 biztanle zituen.

## Kanpo estekak

* Udalaren webgunea
* Datuak: Q2460752
ieaPolonia Txikiko voivoderriko udalerriak :
# Koñak

Koñaka Frantziako Cognac hiriaren inguruan ekoizten den brandy mota bat da. Koñaka Charente departamentuko kareharrizko lur sailetan landatutako mahastietako mahats zuritik ekoiztutako ardo batetik sortzen da.
Kareharrizko lur horrek, erabilitako destilazio metodoek eta ondua izan den haritzezko kupelek koñakaren kalitateari eragiten diote.

## Iruditegia

* Koñaka ekoizten den eskualdearen mapa
* Martell koñaka
* Koñakaren destilazioa
* Rémy Martin koñaka

## Kanpo estekak

* Koñak Ekoizleen Lanbide arteko Frantziako Bulegoa (Frantsesez) (Ingelesez) (Gaztelaniaz) (Alemanez) (Errusieraz) (Txineraz) (Japonieraz)
* Datuak: Q284
* Multimedia: Cognac (drink) / Q284
* ↑ Euskalterm: [Hipermerkatuetako Produktuak Hiztegia] [2009]
# Khadija

Khadija edo Khadija bint Khuwaylid (arabieraz: خديجة بنت خويلد‎) edo Khadija al-Kubra (Khadija Handia) (Arabia, c. 555 – Meka, 619) Mahomaren, islameko profetaren lehen emaztea izan zen. Tradizioaren arabera, alargun aberatsa zen eta harentzat jarri zen lanean Mahoma, hogei urte zituela. Guztiz ospetsu bihurtu zen Mahoma harekin ezkondu ondoan. Juwaylid ibn Asaden eta Fatima bint Zaidaren alaba, Banu Quraysh klanarenekoa zen. "Islameko ama" bezala ezagututa, hiru alaba izan zituen, hirurak kalifekin ezkonduko zirenak:
* Ruqayyah, Uthman ibn Affan kalifarekin ezkondu zena.
* Umm Kulthum, Uthman ibn Affan kalifarekin ezkondu zena.
* Fatima, Ali Ibn Abi Talib kalifarekin ezkondu zena.

## Heriotza

Mahomak izan zituen emazte guztien artean Khadija izan zen maitatuena. Khadija 619. urtean hil zen. Mahomarengan eragin zuen minaren ondorioz urte horri Minen Urtea deitu zioten. Haren hilobia Mekan dago, Jannat al-Mualla hilerrian.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 12 or..
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Segura Graíño, Cristina. (1998). Diccionario de mujeres en la historia. Madril: Espasa Calpe ISBN 84-239-8631-4..
* ↑ Lur entziklopedietatik hartua.

## Kanpo estekak

* (Ingelesez) Khadijaren genealogia.
* Datuak: Q42034
* Multimedia: Khadija bint Khuwaylid / Q42034
# Khabib Nurmagomedov

Khabib Abdulmanapovich Nurmagomedov (errusieraz Хабиб Абдулманапович Нурмагомедов eta avareraz ХIабиб ГӀабдулманапил НурмухӀамадов; 1988ko irailaren 20a) Avar herriko errusiar borroka arte mistoko kirolari profesional bat da.
* Datuak: Q3526023
* Multimedia: Khabib Nurmagomedov / Q3526023
# Khabur

Khabur ibaia, Khabur Handia (bada beste ibai bat, Khabur Txikia, Mesopotamian) Habor edo Habur izenez ere ezaguna, Siriako ibaia da, Eufrates ibaiaren adarra, eta Karkisiyia herrian egiten du harekin bat, Deir ez-Zor hiritik behera, urpean uzten du. Jàbal Abd-al-Aziz eta Sinjar mendien artetik igarotzen da.. Turkiako hego-ekialdean jaiotzen da eta 320 km luze da.
Historikoki, Khabur ibaiaren harana izan zen hurrita kulturaren erdigunea, bereziki Nagar hiria. Hurritek hainbat erresuma sortu zituzten inguruan, besteak beste, Mitanniko erresuma garrantzitsua. Bibliak dio Salmanasar V.ak Mesopotamiara eraman zituen judu gatibuak ibai honen ertzean kokatu zirela bizitzen.
Antzinate klasikoan ezaguna izan zen ibaia,eta izen desberdinekin izendatzen dute Khaboras eta Aborras formekin adibidez. Autore guztiek ibai garrantzitsu gisa deskribatzen dute.
21. mendean, Khabur bailarak 16.000 kilometro karratuko lur landagarria du. Gainera, ibaiaren ipar-ekialdean dago Siriako petrolio gehien ekoizten duen eremua; horrek, Eufrates ibaiaren ibaiadarreko hainbat presarekin batera, zona hori funtsezko bihurtzen du siriar estatuaren garapenerako.

## Erreferentziak

* Artikulu hau, osorik edo zatiren batean, katalanezko wikipediako «Khabur» artikulutik itzulia izan da, 2022-04-10 data duen 29938314 bertsioa oinarritzat hartuta. Sartze-datarik ez duten erreferentziak, edo 2022-04-10 baino lehenago datatuak, jatorrizko artikulutik ekarri dira itzulpenarekin batera.
* ↑ Segon llibre dels Reis, XVIII
* ↑ Plini El Vell. Naturalis Historia, XXX, 3
* ↑ Claudi Ptolemeu. Geographia, V, 18,3
* ↑ Procopi. Ιστορίαι, Història de les guerres, II,5
* ↑ Estrabó. Geografia, XVI.
* ↑ Zòsim. Historia Nova, III, 13
* ↑ Ammià Marcel·lí. Rerum Gestarum, XIV, 3, XXIII, 5
* ↑ Isidor de Carax. Τῆς Παρθίας περιηγητικός 'Tes Partias peiegetikós' 'La Pàrtia desvetllada').
* ↑ Mutin, Georges. (2003). «Le Tigre et l'Euphrate de la discorde» Vertigo 4 (3): 1-10. doi:https://journals.openedition.org/vertigo/3869..

## Kanpo estekak

* Datuak: Q685344
* Multimedia: Khabur River / Q685344
# Khader Adnan

Khader Adnan Mohammad Musa(arabieraz:خضر عدنان محمد موسى; 1978ko martxoak 24 - 2023ko maiatzaren 2a) Israeleko kartzelean gose greban 87 egun egon eta gero bertan hil zen preso palestinar bat izan zen.

## Bizitza

Palestinako Jihad Islamikoa taldeko kide ezaguna zen Khader Adnan. 44 urte zituen, eta gose greban zegoen duela ia hiru hilabetetatik, bere atxiloketa administratiboaren aurka. Azken urteetako seigarren gose greba zuen. Orain arteko gose grebarik luzeena ari zen egiten; otsailak 5ean atxilotu zuten, "ekintza terroristekin lotura" izatea leporatuta. 12 aldiz atxilotu zuten azken urteetan.
Azken atxiloketatik aurrera gose greban zegoen, eta mediku tratamenduei ere uko egin zien. 87 egun igaro ostean konorterik gabe aurkitu zuten Israelgo espetxeko ziegan. IPS Israelgo espetxeko zerbitzuak Adnanen heriotza baieztatu du, ospitalera eraman ostean, eta Wafa agentziak jakinarazi zuen Adnanen heriotza.
1967tik Israelek atxilotuta duela hildako 236. palestinarra da Khader Adnan, Maan Newsek jakinarazi duenez. Horietatik 75 "axolagabetasun medikuagatik" hil dira.

## Ondorioak

Bere heriotza amorrua eta ezinegona sorrarazi zuen palestinar eta musulmanen artean bereziki baina baita mundu zabalean ere.
Jihad Islamikoak ohartarazi zuen "martiri berri honen" heriotza mendekatuko zutela.

## Erreferentziak

* ↑ https://www.naiz.eus/eu/info/noticia/20150609/el-preso-palestino-khader-adnan-que-se-encuentra-en-huelga-de-hambre-hospitalizado-en-estado-critico
* ↑ https://www.argia.eus/albistea/hil-egin-da-israelgo-kartzelan-gose-greban-zegoen-preso-palestinarra

## Ikus, gainera

* Bobby Sands , 1981eko Irlandako gose grebaren buruzagia, bertan hila.

## Kanpo estekak

* Datuak: Q6398871
* Multimedia: Khader Adnan / Q6398871
# Khademita

Khademita sulfato motako minerala da.

## Ezaugarriak

Khademita sulfato mineralaren formula kimikoa hau da: ${\ce {Al(SO4)F * 5H2O}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Khademite: Mineral information, data and localities.» www.mindat.org (Noiz kontsultatua: 12-05-2019).
# Khadzhi-Tarkhan

Khadzhi-Tarkhan (errusieraz: Хаджи-Тархан; tatareraz: Xacitarxan; persieraz: حاجی‌ترخان, Hajji-Tarkhan) Erdi aroko hiri bat izan zen, Volga ibaiaren eskuineko bazterrean zegoena, gaur egungo Astrakhanetik 12 km iparraldera. Ibn Battuta arabiar bidaiariak aipatu zuen hiria lehenbizikoz, 1333an. XIV. eta XV. mendeetan Urrezko Hordako merkataritza eta politika gune garrantzitsuenetako bat izan zen. 1395ean Tamerlanek arpilatu zuen. Ondoren berreraikia izan zen eta 1460 aldean Astrakhango khanerriko hiriburu bilakatu zen. 1547an Krimeako khan Sahib I Girayk mendean hartu zuen. 1556an Ivan Izugarriak konkistatu eta su eman zion.

## Kanpo estekak

* Datuak: Q2477836
# Khagan

Khagan edo Qagan (mongolieraz: хаан, Khaan, edo ᠬᠠᠭᠠᠨ, Qaγan; txinera tradizionalez: 可汗; pinyinez: Kèhán; turkieraz: Kağan; persieraz: خاقان‎‎‎, Khāqān; beste transliterazio batzuk: Kagan, Khaghan, Kha-khan, Xagahn, Qaghan, Chagan, Қан, edo Kha'an) mongolierazko titulu bat da, enperadorearen parekoa, inperio bat edo khaganato bat zuzentzen duenari emateko. Titulua Ögedei Khanek hartu zuen lehen aldiz kaɣan titulu turkikotik. Emakumeentzat erabiltzen den titulu baliokidea Khatun da.
Itzulpen literala egiterakoan Khanen artean Khan gisa uler daiteke, "Erregeen Errege"ren baliokide. Gaur egungo mongolieraz khaan esan ohi da, erdiko 'g' soinua ia mututuz. Gaur egungo turkieraz ere Kağan hitzeko erdiko 'ğ' letra ez da ahozkatzeko. Mongolen Inperioaren zatiketaren ondoren Yuan dinastiako enperadoreek mantendu zuten Khagan titulua, eta euren ondorengoek Mongolian titulua izaten jarraitu zuten. Mendebaldean, askotan, "Khan Handia" izenarekin ezagunak izan dira.

## Kanpo estekak

* Datuak: Q187878
# Khabarovsk kraia

Khabarovsk kraia (errusieraz: Хаба́ровский край, translit.: Khabarovski krai) Errusiako subjektu federal bat da, Ekialde Urruneko Barruti Federalean kokaturik dagoena. 788.600 km²-ko eremua du eta 2010ean 1.343.869 biztanle zituen. Zentro administratiboa Khabarovsk hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Ikus, gainera

* Errusiako kraiak

## Kanpo estekak

* Datuak: Q7788
* Multimedia: Khabarovsk Krai / Q7788
# Khabur Txikia

Khabur Txikia edo Khabur al-Hasaniya Turkiako eta Irakeko ibaia da. Armenia historikoko mendietan sortzen da, Van lakuaren hegoaldean eta Urmiaren mendebaldean. Djabal Harbal mendikateetatik pasatzen da iparraldean, eta Zakha Dagh delako mendikatea hegoaldean (non Zakho hiria den Iraken). Tigris ibaiarekin bat egiten du Maghara eta Mazra artean.
Bada beste Khabur ibaia bat Mesopotamian, Khabur Handia baina hori Eufrates ibaira doa Sirian.
* Datuak: Q607977
* Multimedia: Khabur (Tigris) / Q607977
# Khadijetou Boichiri Mohamed Salem

Khadijetou Boichiri Mohamed Salem, Jady ezizenarekin ere ezaguna (Sahara, 1974ko urriaren 10a), mediku eta politikari sahararra da, Aralarreko legebiltzarkide izandakoa denbora-tarte oso labur batean zehar, 2012. urtean. Independente modura aurkeztu zen, 2009ko Hauteskundeetan Arabako barrutian, zerrendaren bigarren postuan. 2012ko Eusko Legebiltzarrerako Hauteskundeetan ere zerrendakide izan zen, 24. postuan Arabako barrutitik.

## Ibilbidea

Medikua, Sacyl-en egiten du lan; hau da, Gaztela eta Leoneko osasun-arretaren zerbitzu publikoan. 2009ko Eusko Legebiltzarreako Hauteskundeetan Arabako bigarren postuan aurkeztu bazen ere, Aralarreko Zuzendaritzak Aralarreko legebiltzarkide ziren Aintzane Ezenarro, Mikel Basabe eta Oxel Erostarbe kanporatu zituen arte, "alderdiaren zuzendaritzaren aurka Bake eta Bizikidetza Ponentziaren alde bozkatzeagatik", ez zen legebiltzarkide bihurtu.
Hala ere, garaiko geometria parlamentarioaren testuinguruan, Patxi Lópezek hauteskundeak deitu zituen urte bereko abuztuaren 12an, Jadyk postua lortu eta 11 egun geroago. Hortaz, Boichiri Aralarreko legebiltzarkide izan zen 27 egunetan zehar, hilabete bereko 28rarte.

## Erreferentziak

* ↑ «Euskal Herria Bildu - Araba» zaharra.ehbildu.eus (Noiz kontsultatua: 2020-07-24).
* 1 2 https://web.archive.org/web/20200724120156/https://www.legebiltzarra.eus/fichas/c_729.html
* 1 2 (Gaztelaniaz) «Ernesto Merino, Khadijetou Boichiri y Maribel Castelló se acreditan como nuevos parlamentarios de Aralar» El Diario Vasco 2012-08-07 (Noiz kontsultatua: 2020-07-24).
* ↑ «Elecciones en Euskadi. Elecciones Parlamento Vasco 2009» www.euskadi.eus (Noiz kontsultatua: 2020-07-24).
* ↑ «https://twitter.com/alatriste_66/status/255679284922941440/photo/1» Twitter (Noiz kontsultatua: 2020-07-24).
* ↑ https://es.linkedin.com/public-profile/in/jady-boichiri-a8846a21
* ↑ (Gaztelaniaz) Uriarte, Natalia González de. (2016-02-14). «¿Por qué el Parlamento paga 20.000 euros a dos electas que no han trabajado ni un día?» elDiario (Noiz kontsultatua: 2020-07-24).
* ↑ (Gaztelaniaz) Rivas, Javier; Gorospe, Pedro. (2012-08-21). «Patxi López convoca elecciones para que los vascos elijan un “modelo” anticrisis» El País ISSN 1134-6582. (Noiz kontsultatua: 2020-07-24).
* Datuak: Q97644320
# Kataluniako Estatistika Erakundea

Kataluniako Estatistika Erakundea edo Idescat (katalanez: 'Institut d'Estadística de Catalunya') Kataluniako estatistiken erakunde ofiziala da. Haren funtzioak hauek dira, besteak beste: Kataluniako estatistika sistemaren koordinazioa eta gestioa, planifikazioa, normalizazioa...
Administrazio-izaerako erakunde autonomoa da, Kataluniako Generalitatearen Ekonomia eta Finantza Sailari atxikita dago. Legearen arabera, nortasun juridiko propioa, administrazio- eta finantza-autonomia eta bere eskumenen esparruan jarduteko gaitasun osoa du.

## Espainiako poliziaren ikerketa

2017ko abenduaren 5ean, Espainiako polizia talde batek Idescat arakatu zuten, urte bereko urriaren 1eko Kataluniaren independentziarako 2017ko erreferendumarekin lotutako informazioa bilatzeko asmoz.

## Erreferentziak

* ↑ https://www.idescat.cat/institut/idescat/
* ↑ https://www.vilaweb.cat/noticies/la-policia-espanyola-entra-a-escorcollar-linstitut-destadistica-de-catalunya-en-plena-campanya-del-21-d/

## Kanpo estekak

* (Katalanez):Erakundearen webgune ofiziala.
* Datuak: Q1636785
# Kataluniako Europar Alderdi Demokrata

Kataluniako Europar Alderdi Demokrata (katalanez: Partit Demòcrata Europeu Català), PDeCAT siglez ezaguna, Kataluniako alderdi politiko errepublikano eta independentista bat izan zen.
2016ko uztailaren 10an sortua izan zen, Kataluniako Konbergentzia Demokratikoaren ondorengoa da eta bere burua alderdi “demokrata, katalanista, independentista, europeista eta humanista” gisa aurkeztu zuen.
PDeCAT alderdiak Junts per Catalunya koalizioa bultzatu zuen 2017ko Kataluniako hauteskunde autonomikoetan, esparru elektoral zabal bat sortzeko helburuarekin. Geroztik, PDeCAT alderdia ez da inoiz hauteskundeetara bere siglekin aurkeztu.

## Erreferentziak

* ↑ Alderdi Demokrata Katalanaren bederatzi oinarriak eta bere nabardurarik gabeko independentismoa. 2016ko uztailaren 11. Lavanguardia.com (Gaztelaniaz)
* ↑ (Katalanez) 324cat. (2017-11-13). «Junts per Catalunya: el nom de la llista de Puigdemont i el PDeCAT per al 21D» CCMA (Noiz kontsultatua: 2020-06-15).

## Kanpo estekak

* (Katalanez)Kataluniako Europar Alderdi Demokrata webgunea
* Datuak: Q25713876
* Multimedia: Catalan European Democratic Party / Q25713876
# Kataluniako Fronte Nazionala (2013)

Kataluniako Fronte Nazionala (katalanez: Front Nacional de Catalunya, FNC) 2013an jendaurrean aurkeztu zen alderdi politiko katalan abertzale eta eskuindarra da. Haren ardatz ideologikoak katalanismoa akuilatzea eta immigrazioa murriztea dira, eta jarrera xenofoboei lotzen zaio.
2020an nagusiki Ripolleko zinegotzi eta kide batzuk, Silvia Orriols buru, alderditik bereizi eta Katalan Aliantza eratu zuten, FNCk aldarrikapen nazionalistak eta immigrazioaren aurkakoak leuntzea eskatu ei zielako.
* Datuak: Q64768632
* Multimedia: National Front of Catalonia (2013) / Q64768632
# Kataluniako Gazteria Sozialista Bateratua

Kataluniako Gazteria Sozialista Bateratua (katalanez: Joventut Socialista Unificada de Catalunya, JSUC) marxismo-leninismo ideologiako gaztedi bat da, PSUC viu-ren gazte erakundea eta JCC-tik desloturatu ondoren sortu dena. UJCEn Kataluniaren erreferente bezala jarduten du,
# Kataluniako Ezker Errepublikanoa

Kataluniako Ezker Errepublikanoa (ERC) (katalanez, izen ofiziala, Esquerra Republicana de Catalunya) Katalunia eta Katalan Herrietako alderdi politiko ezkertiar, errepublikar eta independentista da.
2011tik alderdiko presidentea Oriol Junqueras da eta idazkari nagusia, Marta Rovira. Egoitza nagusia Bartzelonan dute.
Ezker Errepublikanoko Gaztediak (Joventuts d'Esquerra Republicana) gazte erakunde autonomoa alderdi honi lotua dago.

## Historia

Alderdia 1931ko martxoan sortu zuten Sants auzoan (Bartzelona), Francesc Macia lehen presidentea zela. Urte hartako hauteskundeak irabazita, Macià Generalitateko presidente izatera iritsi zen. Maciá bi urte geroago hil zen, eta Lluis Companys alderdikideak karguan ordezkatu zuen 1938 arte, Francisco Francok errepublikaren erakundeak bertan behera utzi zituenean.
Francoren diktadura bukatu ondoren, 2000. urtean "Esquerra Republicana del País Valencià" (ERPV) alderdia sortu zuten ERCko federazio valentziarra eta "Front pel País Valencià" taldeek bat eginda. Ordutik hona 3.000-15.000 boto bildu izan dituzte hauteskundeetan, emaitzarik hoberenak 2004ko Europako Legebiltzarrerako lehian lortuta.
Bestela, 2003an ERCk Kataluniako gobernuan zortzi sailburu izan zituen lehen aldiz, PSC lehendakaritzan zela. 2006ko gobernuan berriro sartu ziren, bost ordezkarirekin.
2011ko Kataluniako Parlamentuko hauteskundeetan 219.173 boto eta hamar eserleku lortu zituen. Aldiz, 2012ko Kataluniako Parlamentuko hauteskundeetan 496.292 boto eta 21 eserleku lortu zituen.

## Alderdiko agintariak
### Idazkari nagusiak

* Joan Lluís Pujol (1931-1931)
* Josep Tarradellas (1931-1932)
* Joan Tauler (1932-1938)
* Josep Tarradellas (1938-1957)
* Joan Sauret (1957-1976)
* Heribert Barrera (1976-1987)
* Joan Hortalà (1987-1989)
* Àngel Colom (1989-1996)
* Josep Lluís Carod-Rovira (1996-2004)
* Joan Puigcercós (2004-2008)
* Joan Ridao (2008-2011)
* Marta Rovira (2011-gaur egun arte)

## JERC

Joventuts d'Esquerra Republicana de Catalunya (JERC) alderdiaren adar gaztea da, gaur egun 14 eskualdetako federaziotan banatuta dagoena: Alt Pirineu, Baix Llobregat, Barcelona, Camp, Catalunya Central, Catalunya Nord, Comarques Gironines, Illes Balears i Pitiüsses, Maresme-Barcelonès Nord, País Valencià, Penedès-Anoia, Ponent, Terres de l'Ebre eta Vallès.

## Ikus, gainera

* Kataluniar nazionalismoa

## Kanpo estekak

* (Katalanez) ERC-ren webgunea
* (Katalanez) JERC gazte adarraren webgunea
* (Katalanez)ERPV-ren webgunea
* Datuak: Q150068
* Multimedia: Esquerra Republicana de Catalunya / Q150068
# Kataluniako Gaztedi Nazionalista

Kataluniako Gaztedi Nazionalista (katalanez: Joventut Nacionalista de Catalunya, JNC) Alderdi Demokrata Katalana (Partit Demòcrata Català) alderdi politikoaren gazte erakundea da. Kataluniaren aldeko ikuspegi liberala, nazionalista, independentista eta europeista defendatzen du. 1980ko apirilean sortu zen, Platja d'Aron. Kataluniako gazte elkarte politikoen artean afiliatu gehien dituena da. Bartzelonako Unibertsitatean katalanismoaren historiaren ikertzaile den Josep Lluís Martínek, JNCak CDCren diskurtso subiranistaren eboluzioan izan duen eragina azpimarratzen du.
2010eko abenduan ospatu zen erakundearen XVI. Biltzarrean, Gerard Figueras berrautatu zuten lehendakari. 2012ko urriaren 5etik 7ra bitartean, JNCak bere XVII. Biltzarra ospatu zuen, Girona hirian. Han, Marta Pascal erakundearen buru aukeratua izan zen; alderdi horretako kargu hori duen lehenengo emakumea izanik.

## JNCren Presidenteak

* 1980-1982: Kargua sortu gabe
* 1982-1984: Ramon Camp i Batalla
* 1984-1986: Raimon Gusi i Amigó
* 1986-1988: Enric Ticó i Buxadós
* 1988-1990: Lluís Recoder i Miralles
* 1990-1994: Feliu-Joan Guillaumes i Ràfols
* 1994-1996: Carles Campuzano i Canadès
* 1996-2000: Josep Rull i Andreu (Idazkari Nagusia)
* 2000-2004: Jordi Xuclà i Costa
* 2004-2006: Albert Batalla i Siscart
* 2006-2008: Jordi Cuminal i Roquet
* 2008-2012: Gerard Figueras i Albà
* 2012-2014: Marta Pascal i Capdevila

## Kanpo estekak

* Datuak: Q9015026
* Multimedia: Joventut Nacionalista de Catalunya / Q9015026